**Dôvodová správa**

1. **Všeobecná časť**

Ministerstvo kultúry Slovenskej republiky predkladá na rokovanie vlády Slovenskej republiky návrh zákona, ktorým sa dopĺňa zákon č. 402/2000 Z. z. o zásluhách Milana Rastislava Štefánika o Slovensko. Návrh zákona je vypracovaný na základe iniciatívy Ministerstva kultúry Slovenskej republiky.

Generál Milan Rastislav Štefánik ([21.7.](https://sk.wikipedia.org/wiki/21._j%C3%BAl)[1880](https://sk.wikipedia.org/wiki/1880), [Košariská](https://sk.wikipedia.org/wiki/Ko%C5%A1arisk%C3%A1) – [4.5.](https://sk.wikipedia.org/wiki/4._m%C3%A1j)[1919](https://sk.wikipedia.org/wiki/1919), [Ivanka pri Dunaji](https://sk.wikipedia.org/wiki/Ivanka_pri_Dunaji)) je jednou z najvýznamnejších osobností v novodobých dejinách Slovenska. Bol [slovenský](https://sk.wikipedia.org/wiki/Slovensko) [astronóm](https://sk.wikipedia.org/wiki/Astron%C3%B3m), fotograf, vojenský [letec](https://sk.wikipedia.org/wiki/Pilot), brigádny generál ozbrojených síl [Francúzska](https://sk.wikipedia.org/wiki/Tretia_franc%C3%BAzska_republika), diplomat a politik. V historickom vedomí slovenského národa patrí osobnosť gen. Milana Rastislava Štefánika na popredné miesto medzi osobnosťami bývalej Československej republiky so zásluhami o kultúrny, spoločenský a politický rozvoj Slovákov, najmä pre jeho konštitutívne, diplomatické, štátnopolitické a vojenské aktivity. Štefánikove aktivity zohrali vedúcu úlohu pri formovaní slovenského národa v rámci zväzku s národom českým, z ktorého na konci prvej svetovej vojny rozpadom Rakúsko-Uhorskej monarchie mohla vzniknúť 28.10.1918 Československá republika. Jeho tragická smrť inšpirovala Dušana Jurkoviča, v tom čase už významného architekta, k zámeru postaviť na vrchu Bradlo mohylu na pamiatku osobnosti gen. Milana Rastislava Štefánika. Mohyla s jej prostredím, svojím situovaním v obraze krajiny, nachádzajúcom sa na rozhraní troch katastrálnych území, svojím kompozičným, hmotovým, priestorovým a materiálovým vnímaním predstavuje vrcholné dielo autora. Dielo svojimi urbanistickými, architektonickými a umeleckohistorickými hodnotami predstavuje vrcholný štandard európskej monumentálnej architektonickej tvorby. V kontexte stredoeurópskej memoriálnej tvorby začiatku 20. storočia nadobudla mohyla na Bradle zvláštne postavenie. Vysoko prevyšuje bežnú štandardnú tvorbu. Urbanistické, architektonické, výtvarné hodnoty a súvislosť v osobe gen. Milana Rastislava Štefánika predstavujú nebývalú symbiózu hodnôt, na Slovensku ojedinelú. Pamätník bol koncipovaný ako nadčasové posolstvo národu, ako pútnické miesto k národnému hrdinovi. Je pamätným a pietnym miestom, na ktoré prichádzajú tisíce ľudí uctiť si pamiatku, vzdať úctu a vďaku za vykonanú prácu tejto významnej osobnosti našich i európskych dejín. S prihliadnutím na historické okolnosti má Slovenská republika eminentný záujem na tom, aby stav a prezentácia tejto memoriálnej monumentálnej architektúry naďalej pripomínal odkaz gen. Milana Rastislava Štefánika.

Základným cieľom návrhu zákona je vytvoriť mechanizmus trvalého spolufinancovania základnej ochrany (udržateľnosti) a rozvoja areálu mohyly Milana Rastislava Štefánika na Bradle (ďalej len „areál“), ktorý pre účely tohto zákona tvoria: národná kultúrna pamiatka Pamätník, národná kultúrna pamiatka Strážnica, prístupová cestná komunikácia, pozemné spevnené plochy, trávnaté plochy a lesné pozemky. Zámerom je trvalo udržať a rozvíjať areál tak, aby bol plne využitý jeho potenciál ako miesta pamäti národa, miesta rozvíjania potrebného vlastenectva, uvedomenia si samých seba, miesta predstavujúceho hodnoty štátnosti. Vytvorenie mechanizmu na zabezpečenie jeho trvalej udržateľnosti je v národno-štátnom záujme Slovenskej republiky.

Navrhovaný finančný mechanizmus predstavuje účelovú dotáciu územným samosprávam, na katastrálnom území, ktorých sa areál nachádza: mesto Brezová pod Bradlom, obec Priepasné a obec Košariská (ďalej len „obec“). Ministerstvo kultúry SR poskytne účelovú dotáciu zo svojej rozpočtovej kapitoly v rámci schváleného limitu výdavkov na príslušný rozpočtový rok. Navrhuje sa výška finančného príspevku Slovenskej republiky najviac vo výške finančných príspevkov jednotlivých obcí schválených na tento účel v ich rozpočte na príslušný rozpočtový rok. V súčasnosti by mohli samosprávy požiadať len o dotáciu z dotačného programu Ministerstva kultúry Slovenskej republiky Obnovme si svoj dom, ktorý sa zameriava na obnovu, ochranu a rozvoj kultúrneho dedičstva v oblasti pamiatkového fondu. Na dotáciu však nie je právny nárok. Štefánikova mohyla spolu s areálom nemá status vojnového hrobu a preto nie je možné na jeho podporu využiť dotačný mechanizmus Ministerstva vnútra Slovenskej republiky. Rovnako nie je reálne možné využiť ani dotačný mechanizmus Ministerstva obrany Slovenskej republiky.

Nakoľko je návrh zákona predkladaný za účelom zabezpečenia permanentných finančných zdrojov určených na údržbu areálu mohyly na Bradle, navrhuje sa jasne vymedziť jeho územie v prílohe zákona.

Ďalšími dôvodmi návrhu zákona sú:

* podpora ochrany pamiatkového fondu,
* rozvíjanie občianskej spoločnosti, myšlienok demokracie a boja proti extrémizmu,
* podpora rozvoja domáceho kultúrneho turizmu,
* znižovanie administratívnej záťaže pre žiadateľa o poskytnutie dotácie.

Návrh zákona má negatívny vplyv na rozpočet verejnej správy, nemá vplyv na podnikateľské prostredie, životné prostredie, informatizáciu spoločnosti, služby verejnej správy pre občana, manželstvo, rodičovstvo a rodinu a nemá sociálne vplyvy.

Návrh zákona nie je predmetom vnútrokomunitárneho pripomienkového konania. Návrh zákona je v súlade s Ústavou Slovenskej republiky, ústavnými zákonmi, s inými zákonmi SR, nálezmi Ústavného súdu Slovenskej republiky, ako aj s medzinárodnými zmluvami, ktorými je Slovenská republika viazaná. Návrh zákona je v súlade s právom Európskej únie.

**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| **Návrh zákona, ktorým sa mení a dopĺňa zákon č. 402/2000 Z. z. o zásluhách Milana Rastislava Štefánika o Slovensko**  |
| **Predkladateľ (a spolupredkladateľ)** |
| **Ministerstvo kultúry Slovenskej republiky** |
| **Charakter predkladaného materiálu** |[ ]  Materiál nelegislatívnej povahy |
|  |[x]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov:* |
| **Termín začiatku a ukončenia PPK** | *od 20. 8. 2021 do 31. 8. 2021*  |
| **Predpokladaný termín predloženia na pripomienkové konanie** | *10. 9. 2021 - 1.10. 2021* |
| **Predpokladaný termín začiatku a ukončenia ZP\*\***  |  |
| **Predpokladaný termín predloženia na rokovanie vlády SR\*** | *Október 2021*  |
|  |
| 1. **Definovanie problému**
 |
| *Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).*Je potrebné zmierniť náklady na realizovanie nákladných generálnych rekonštrukcií zo štátneho rozpočtu pre národnú kultúrnu pamiatku – Štefánikova mohyla na Bradle (ďalej – Mohyla) (stavba z 1928) a súvisiacim areálom „Mohyly na Bradle“ (národná kultúrna pamiatka Pamätník, národná kultúrna pamiatka Strážnica, prístupová cestná komunikácia, pozemné spevnené plochy a trávnaté plochy a lesné pozemky). Uznesením vlády SR č. 452/2019 pri oslavách 100. výročia úmrtia sa poukázalo na to, že po prvej rekonštrukcii (cca, 1,5 mil. eur v rokoch 1989-1996) a druhej rekonštrukcii (cca 0,5 mil. eur, v 2019), je potrebné nájsť efektívny spôsob zabezpečenia udržateľnosti údržby NKP – Mohyla. Pravidelnou údržbou je možné predísť väčšej degradácií pamiatky, ktorá sa nepoužívaním, alebo zanedbaním z dôvodu chýbajúcich financií prejaví a musí následne sanovať opäť zo štátneho rozpočtu celkovou rekonštrukciou. Je možnosť tomu aspoň čiastočne predísť. V roku 2018 Pamiatkový úrad SR taktiež upravil vymedzenie hranice ochranného pásma Mohyly, ktoré spadá pod kataster mesta Brezová pod Bradlom, obcí Priepasné a Košariská, a stanovil nové požiadavky (napr. odlesnenie vo vymedzenom rozsahu stanovených chránených pohľadových uhlov) pre tieto obce.Na základe dobrej praxe so spolufinancovaním Národného cintorína v Martine zo štátneho rozpočtu, vo výške dorovnania miery financovania Mesta Martin, bol navrhnutý obdobný postup aj pre potreby financovania údržby areálu. |
| 1. **Ciele a výsledný stav**
 |
| Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). Snahou predkladaného legislatívneho materiálu je vytvorenie mechanizmu na zabezpečenie trvalej udržateľnosti Areálu Bradlo tak, aby bol plne využitý jeho potenciál ako miesta pamäti národa. Navrhuje sa finančný mechanizmus - dotácia z rozpočtovej kapitoly Ministerstva kultúry Slovenskej republiky v rámci schváleného limitu výdavkov na príslušný rozpočtový rok, pričom výška finančného príspevku Slovenskej republiky zodpovedá výške finančného príspevku mesta Brezová pod Bradlom, obce Priepasné a obce Košariská schváleného na tento účel v rozpočte mesta a obcí na príslušný rozpočtový rok. Ďalšie dôvody návrhu novely zákona je potreba:* podpora ochrany pamiatkového fondu,
* rozvíjania občianskej spoločnosti, myšlienok demokracie a boja proti extrémizmu: Návrh motivuje lokálnu samosprávu podieľať sa na financovaní pamiatky.
* podpory rozvoja domáceho kultúrneho turizmu: Mesto Brezová pod Bradlom pri príležitosti rekonštrukcie z 2019 začala zlepšovať podmienky pre návštevnícke zázemie, sprístupňuje toalety, či občerstvenie v areály.
* znižovania administratívnej záťaže pre žiadateľov o poskytnutie dotácie: návrh ráta s realizáciou platby prostredníctvom každoročne uzatvorenej zmluvy medzi MK SR a Mestom Brezová pod Bradlom, obcou Priepasné a obcou Košariská.
 |
| 1. **Dotknuté subjekty**
 |
| *Uveďte subjekty, ktorých sa zmeny predkladaného materiálu dotknú priamo aj nepriamo:* Mesto Brezová pod Bradlom, obec Priepasné a obec Košariská |
| 1. **Alternatívne riešenia**
 |
| *Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?**Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.*Možnosť financovať údržbu z grantových schém: To, že nejde o vojnový hrob, limituje možnosť uchádzať sa o podporu z dotačného mechanizmu MVSR určeného pre obnovu vojnových hrobov. Miniatúrny dotačný mechanizmus MO SR zase nepodporuje samosprávy.Dotačný systém na MK SR - Obnovme si svoj dom nedovoľuje v súčasnosti trvalú finančnú podporu bežnej údržby areálu podľa vzoru Národného cintorína v Martine (vzniklo to novelou zákona v roku 2010), len jednorázovo podávaním každoročných žiadostí mestom Brezová pod Bradlom v podprograme 1.1. Dotácia však nie je garantovaná pravidelne, nakoľko je predmetom hodnotenia žiadostí vzhľadom k iným projektom obnovy NKP, ktoré posudzuje komisia. Spoplatnenie vstupu na Mohylu: bolo ako alternatíva vylúčené, nakoľko je to národné pietne miesto. Nie je možné a vhodné robiť komerčné podujatia - vzhľadom na absenciu pódií a hľadísk a ďalšieho vybavenia sa v areáli nedajú robiť ani väčšie tradičné kultúrne podujatia.  |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  **Áno** | [x]  **Nie** |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* |
| 1. **Transpozícia práva EÚ**
 |
| *Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.* |
|  |
| 1. **Preskúmanie účelnosti**
 |
| *Uveďte termín, kedy by malo dôjsť k preskúmaniu účinnosti a účelnosti predkladaného materiálu.**Uveďte kritériá, na základe ktorých bude preskúmanie vykonané.*Vždy ku koncu roka sa bude vyhodnocovať, či sú finančné prostriedky vynakladané v súlade s odporúčaniami Pamiatkového úradu SR.  |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky. |
| 1. **Vybrané vplyvy materiálu**
 |
| **Vplyvy na rozpočet verejnej správy** |[ ]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[x]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[ ]  Žiadne |[ ]  Negatívne |
|  Mechanizmus znižovania byrokracie  a nákladov sa uplatňuje: |[ ]  Áno |  |  |[ ]  Nie |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** |[ ]  **Pozitívne** |[x]  **Žiadne** |[ ]  **Negatívne** |
|  **vplyvy na procesy služieb vo verejnej správe** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo a rodinu** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k identifikovaným vplyvom a ich analýzam. Informácie v tejto časti slúžia na zhrnutie vplyvov a nie ako náhrada za vypracovanie príslušných analýz vybraných vplyvov.* |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.*JUDr. Katarína Nádaždyová odbor ochrany pamiatkového fondu | sekcia kultúrneho dedičstva katarina.nadazdyova@culture.gov.sk, skd@culture.gov.sk  |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť.*  |
| 1. **Stanovisko Komisie na posudzovanie vybraných vplyvov z PPK č.161/2021**

(v prípade, ak sa uskutočnilo v zmysle bodu 8.1 Jednotnej metodiky) |
|

|  |  |  |
| --- | --- | --- |
| [x]  **Súhlasné**  | [ ]  **Súhlasné s návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:**

|  |  |
| --- | --- |
|  |  Bratislava: 31. 08. 2021 Číslo: 161/2021 Vybavuje: Mgr. Hromádková |

**stanovisko komisie** **(Predbežné pripomienkové konanie)****k materiálu****Návrh zákona, ktorým sa dopĺňa zákon č. 402/2000 Z.z. o zásluhách Milana Rastislava Štefánika o Slovensko****I. Úvod:** Ministerstvo kultúry predložilo dňa 20. augusta 2021 Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: *„Návrh zákona, ktorým sa dopĺňa zákon č.402/2000 Z.z. o zásluhách Milana Rastislava Štefánika o Slovensko“*. Materiál predpokladá negatívne vplyvy na rozpočet verejnej správy, ktoré sú rozpočtovo zabezpečené.**II. Pripomienky a návrhy zmien:** Komisia neuplatňuje k materiálu žiadne pripomienky ani odporúčania.**III. Záver:** Stála pracovná komisia na posudzovanie vybraných vplyvov vyjadruje **súhlasné stanovisko**s materiálom predloženým na predbežné pripomienkové konanie. **IV. Poznámka:** Predkladateľ uvedie toto stanovisko Komisie do doložky vybraných vplyvov.**PhDr. Ján Oravec, CSc.** predseda Komisie |
| 1. **Stanovisko Komisie na posudzovanie vybraných vplyvov zo záverečného posúdenia č. ..........** (v prípade, ak sa uskutočnilo v zmysle bodu 9.1. Jednotnej metodiky)
 |
|

|  |  |  |
| --- | --- | --- |
| [ ]  **Súhlasné**  | [ ]  **Súhlasné s  návrhom na dopracovanie** | [ ]  **Nesúhlasné** |

**Uveďte pripomienky zo stanoviska Komisie z časti II. spolu s Vaším vyhodnotením:** |

**Doložka zlučiteľnosti**

**návrhu právneho predpisu s právom Európskej únie**

|  |  |
| --- | --- |
| **1.** | **Predkladateľ návrhu právneho predpisu:** Ministerstvo kultúry Slovenskej republiky |
|  |  |
| **2.** | **Názov návrhu právneho predpisu:** Návrh zákona, ktorým sa mení a dopĺňa zákon č. 402/2000 Z. z. o zásluhách Milana Rastislava Štefánika o Slovensko |
| **3.** | **Predmet návrhu právneho predpisu je upravený v práve Európskej únie:** |
|  | nie je upravený v práve Európskej únie*a) v primárnom práve: -**b) v sekundárnom práve: -**- v judikatúre Súdneho dvora Európskej únie: -* |
|  |  |

|  |  |
| --- | --- |
| **4.** | **Záväzky Slovenskej republiky vo vzťahu k Európskej únii:** žiadne |
|  | a) | **lehota na prebratie smernice alebo lehota na implementáciu nariadenia alebo rozhodnutia:** - |
|  | b) | **informácia o konaní začatom proti Slovenskej republike podľa čl. 258 a 260 Zmluvy o fungovaní Európskej únie v platnom znení**:- |
|  | c) | **informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia:** -  |
| **5.** | **Stupeň zlučiteľnosti návrhu právneho predpisu s právom Európskej únie:** |

 úplný

**DÔvodová spráVA**

**B. Osobitná časť**

**K čl. I**

Na účely tohto zákona sa vymedzuje areál mohyly Milana Rastislava Štefánika na Bradle (ďalej len „areál“), ktorý tvoria: národná kultúrna pamiatka mohyla Pamätník (č. v Ústrednom zozname pamiatkového fondu: 2075/1), národná kultúrna pamiatka Strážnica (č. v Ústrednom zozname pamiatkového fondu: 11936), prístupová cestná komunikácia, pozemné spevnené plochy a trávnaté plochy a lesné pozemky. Navrhuje sa presné vymedzenie územia areálu, ktoré je uvedené v prílohe zákona ako zoznam parciel.

Určuje sa finančný mechanizmus trvalého spolufinancovania základnej ochrany (udržateľnosti) a rozvoja areálu. Zámerom je trvalo udržovať a rozvíjať areál tak, aby bol plne využitý jeho potenciál ako miesta pamäti národa, miesta rozvíjania potrebného vlastenectva, uvedomenia si samých seba, miesta predstavujúcim hodnoty štátnosti. Vytvorenie mechanizmu na zabezpečenie jeho trvalej udržateľnosti je v národno-štátnom záujme Slovenskej republiky. Navrhovaný finančný mechanizmus predstavuje účelovú dotáciu územným samosprávam na katastrálnom území, ktorých sa areál nachádza: mesto Brezová pod Bradlom, obec Priepasné a obec Košariská (ďalej len „obec“). Ministerstvo kultúry SR poskytne obci účelovú dotáciu zo svojej rozpočtovej kapitoly v rámci schváleného limitu výdavkov na príslušný rozpočtový rok. Určuje sa maximálna výška finančného príspevku Slovenskej republiky - najviac vo výške finančných príspevkov jednotlivých obcí schválených na tento účel v ich rozpočte na príslušný rozpočtový rok.

Objekty zapísané v Ústrednom zozname pamiatkového fondu sú deklarované ako významné doklady historického, kultúrneho, historického a umelecko-historického vývoja a ich ochrana, ako aj ich prostredia je verejným záujmom. Základná ochrana národnej kultúrnej pamiatky podľa § 27 ods. 1 zákona č. 49/2002 Z. z. o ochrane pamiatkového fondu v znení neskorších predpisov predstavuje súhrn činností a opatrení vykonávaných na predchádzanie ohrozeniu, poškodeniu, zničeniu alebo odcudzeniu národnej kultúrnej pamiatky, na trvalé udržiavanie dobrého stavu vrátane prostredia národnej kultúrnej pamiatky a na taký spôsob využívania a prezentácie, ktorý zodpovedá jej pamiatkovej hodnote a technickému stavu, pričom pamiatkovú hodnotu tvorí súhrn významných historických, spoločenských, krajinných, urbanistických, architektonických, vedeckých, technických, výtvarných alebo umelecko-remeselných hodnôt, pre ktoré môžu byť veci predmetom individuálnej alebo územnej ochrany. V prípade mohyly na Bradle je nevyhnutné zdôrazniť jednu z jej základných pamiatkových hodnôt, ktorou je dominantnosť a solitérnosť v krajine. Dominancia národnej kultúrnej pamiatky Pamätník ideovo a umelecko-historicky najvýznamnejšieho objektu voči okolitému prostrediu je jednou z jej najdôležitejších pamiatkových historických a urbanistických hodnôt. Z dôvodu zvýšenej ochrany mohyly vyhlásil Pamiatkový úrad Slovenskej republiky rozhodnutím dňa 21. 6. 2018, č.: PUSR-2018/7279-12/2542/GUL ochranné pásmo, resp. zmenu ochranného pásma národnej kultúrnej pamiatky, pričom ochranné pásmo národnej kultúrnej pamiatky definuje 18 ods. 1 zákona č. 49/2002 Z. z. o ochrane pamiatkového fondu v znení neskorších predpisov ako územie vymedzené na ochranu a usmernený rozvoj prostredia alebo okolia nehnuteľnej národnej kultúrnej pamiatky, pamiatkovej rezervácie alebo pamiatkovej zóny.

**K čl. II**

Ustanovuje sa nadobudnutie účinnosti zákona.

Bratislava 27. októbra 2021

**Eduard Heger, v. r.**

predseda vlády

Slovenskej republiky

**Natália Milanová, v. r.**

ministerka kultúry

Slovenskej republiky